Google zverejnil vylepšenia MySQL
Spoločnosť Google tento týždeň zverejnila kód vylepšení populárnej relačnej databázy MySQL, najpopulárnejšej databázy používanej webovými projektami. MySQL je open-source softvérom prístupným pod GPL licenciou, je ho tak možné upravovať s povinnosťou zmeny zverejniť rovnako pod GPL licenciou. Google podľa článku, v ktorom informoval o zverejnení vylepšení MySQL, využíva túto databázu v niektorých iných applikáciách okrem vyhľadávania. Vylepšenia MySQL od Google sa týkajú najmä oblasti replikácie, výkonu a monitorovania používaných prostriedkov.
Zdroj: DSL.sk